Siin on üks arvamus meie lugejalt(?).     Tere,   >   > Ütlen kohe alguses ära, et ma ei soovi teile  kirjutajaks tulla.   > Pigem on asi tingitud sellest, et lugesin paari postitust ja lausa   > halb hakkas. Kas tõesti teil endal häbi pole, et üleval on vigased   > tekstid. Elementaarseid õigekirjareegleid ei osata. Kõige ilmekam   > näide on jutt Jeremy Clarksoni raamatust. Miks peaks keegi jälgima   > blogi, kus on sellised vead?   > Teiseks, kes on teie sihtgrupp? Kohati tundub nagu kirjutaks neid   > tekste 13 aastane teismeline (mis pole muidugi võimatu).   >   > Juhtisin lihtsalt tähelepanu.   >   >   > Päikest!   >Liis   Ja meie vastus sellele kirjale:    Väga tore, et Te tähelepanu juhtisite, kuid ma ei mõista Teie kirja eesmärki. Kui Te ei soovi meiega liituda, et meile ette näidata, kuidas peaks siis Teie arust selliseid raamatuid refereerima. Kahjuks pole meie hulgas ühtegi inimest, kes oleks professionaal ja tegemist on puhtalt inimeste isiklike  emotsioonidega. Vabandust, et meie kirjutajate emotsioonid Teid riivavad, kuid ma arvan, et meie arvustamiseks peaks olema Teil midagi rohkemat ette näidata. Sellisel tasemel raamatute kirjutamine, mille üllitasid hiljuti ühed teatud kodanikud on tunduvalt hullemad, kui seda on meie tagasihoidlik blogi mis ei küsi linnavalitsustelt ennast müües raha vaid on tehtud puhtast tegemise rõõmust. Sellised lihtsad inimesed teevad ka lihtsaid vigu - need vead kuuluvad emotsioonide edastamise kategooriasse.  Meie sihtgrupiks  oleme me eelkõige meie ise ja need, kes viitsivad või kellel on soov seda blogi lugeda just nii, nagu see meil parasjagu välja on tulnud. Kas siis 13 aastased või need, kellel midagi muud targemat teha pole peale ringi käimise ja virisemise.  Teised, kes meid loevad või on lugenud - meie kirjutame omad emotsioonid raamtutest ikka siia ka edaspidi. Isegi, kui see ei mahu kellegi maailmapilti.  Mulle meeldib mõte, et blogi saavad kirjutada igasuguse tausta, hariduse ja vanusega inimesed täpselt nii  kuidas nad seda ise tahavad ja õigeks peavad.      Lugupidamisega    Maria  Üks blogi autoritest.    PS. Viidatud loos oli tõesti palju kirjavigu ning mõned neist said ka parandatud.  PPS. Kriitikat me ei karda, ning vastame sellele omapoolsete kommentaaridega.